22000A1215(01)



СПОРАЗУМЕНИЕ ЗА ПАРТНЬОРСТВО

между членовете на Групата страни от Африка, Карибите и Тихоокеанския басейн, от една страна, и Европейската общност и нейните държави-членки, от друга страна, подписано в Котону на 23 юни 2000 година

СЪДЪРЖАНИЕ

ПРЕАМБЮЛ

КАТО ВЗЕХА ПРЕДВИД Договора за създаване на Европейската общност, от една страна, и Споразумението от Джорджтаун за създаването на Групата на страните от Африка, Карибите и Тихоокенския басейн (АКТБ), от друга;

КАТО ПОТВЪРЖДАВAТ своя ангажимент да работят заедно за постигане на целите на премахването на бедността, устойчивото развитие и постепенното присъединяване на страните от АКТБ към световната икономика;

УВЕРЕНИ в своята решителност да допринесат значително за икономическото, социалното и културното развитие на страните от АКТБ и за подобряването на благосъстоянието на тяхното население, като им се помогне да се справят с предизвикателствата на глобализацията и укрепването на партньорството между АКТБ и ЕС в усилието да се придаде на процеса на глобализация по-силно социално измерение;

КАТО ПОТВЪРЖДАВАТ ОТНОВО своето желание да възобновят своята специална връзка и да използват задълбочен и интегриран подход за укрепване на партньорството, основано на политически диалог, развитие на сътрудничеството и икономическите и търговските отношения;

КAТО ПРИЗНАВАТ, че политическата среда, осигуряваща мира, сигурността и стабилността, зачитането на правата на човека, принципите на демокрацията и върховенството на закона, и на доброто управление са съществена част от дългосрочното развитие; като признават, че отговорността за създаването на такава среда е главно в ръцете на заинтересованите страни;

КАТО ПРИЗНАВАТ, че здравите и устойчиви икономически политики са предпоставки за развитие;

КАТО СЕ ПОЗОВАВАТ на принципите на Хартата на Обединените нации и припомнят Общата декларация за правата на човека, заключенията на Виенската конвенция за правата на човека от 1993 г., пактовете за граждански и политически права и за икономическите, социалните и културните права, Конвенцията за правата на детето, Конвенцията за премахване на всички форми на дискриминация на жените, Международната конвенция за премахване на всички форми на расова дискриминация, Женевската конвенция от 1949 г. и другите инструменти на международното право на правата на човека, Конвенцията от 1951 г., отнасяща се до статута на бежанците и Протокола от Ню Йорк от 1967 г., който се отнася за статута на бежанците;

КАТО ВЗЕМАТ ПРЕДВИД Конвенцията за защита на правата на човека и основните свободи на Съвета на Европа, Африканската харта за правата на човека и народите и Американската конвенция за правата на човека като положителен регионален принос към зачитането на правата на човека в Европейския съюз и страните от АКТБ;

КАТО ПРИПОМНЯТ декларациите от Либървил и Санто Доминго на държавните и правителствените ръководители на страните от АКТБ на техните срещи на върха през 1997 г. и 1999 г.;

КАТО ОТЧИТАТ, ЧЕ целите за развитие и принципите, приети на Конференцията на Обединените нации и целта, поставена от Комитета за подпомагане на развитието на ОИСР, за намаляване наполовина на броя на хората, живеещи в изключителна бедност до 2015 г. представляват ясно виждане и трябва да застанат в основата на сътрудничеството между АКТБ-ЕС в рамките на настоящото споразумение;

КАТО ОТДЕЛЯТ особено внимание на публичните ангажименти, поети по време на Конференциите на ООН в Рио, Виена, Кайро, Копенхаген, Пекин, Истанбул и Рим и като признават нуждата от по нататъшно действие за постигане на целите и изпълнението на програмите за действие, които са изготвени на тези форуми;

ЗАГРИЖЕНИ да зачетат основните трудови права, като вземат принципите, установени в съответните конвенции на Международната организация по труда;

КАТО ПРИПОМНЯТ ангажиментите в рамките на Световната търговска организация,

РЕШИХА ДА СКЛЮЧАТ НАСТОЯЩОТО СПОРАЗУМЕНИЕ:

ЧАСТ 1

ОБЩИ РАЗПОРЕДБИ

ДЯЛ I

ЦЕЛИ, ПРИНЦИПИ И УЧАСТНИЦИ

ГЛАВА 1

Цели и принципи

Член 1

Цели на партньорството

Общността и нейните държави-членки, от една страна, и страните от АКТБ, от друга, наричани по-долу „Страните“ с настоящото сключват настоящото споразумение, за да насърчат и ускорят икономическото, културното и социалното развитие на страните от АКТБ, с оглед да допринесат за мира и сигурността и да насърчат стабилната и демократична политическа среда.

Партньорството се изгражда около целта за намаляването и постепенното премахване на бедността в съответствие с целите на устойчивото развитие и постепенното интегриране на страните от АКТБ в световната икономика.

Тези цели и международните ангажименти на Страните информират за всички стратегии за развитие и ще се постигат чрез интегриран подход, който в същото време ще отчита политическите, икономическите, социалните и културните аспекти на развитието. Партньорството предвижда единна рамка за подкрепа за стратегиите за развитие, приети от всяка страна от АКТБ.

Устойчивият икономически растеж, развитието на частния сектор, увеличаването на заетостта и подобряването на достъпа до източниците на продукт ще представляват част от тази рамка. Подкрепя се зачитането на правата на човека и посрещането на основните нужди, насърчаването на социалното развитие и на условията за равноправно разпределение на плодовете на растежа. Ще се насърчават и подкрепят регионалните и подрегионалните интеграционни процеси, които насърчават интегрирането на страните от АКТБ в световната икономика по отношение на търговията и частното инвестиране. В основата на този подход ще лежи изграждането на способността на участниците в развитието и подобряването на институционалната рамка, необходима за социалното сближаване за функционирането на демократичното общество и на пазарната икономика и за възникването на активно и организирано гражданско общество. Систематично ще се отчита положението на жените и въпросите, свързани с пола във всички области — политическа, икономическа и социална. Принципите на устойчиво управление на природните източници и на околната среда ще се прилагат на всяко равнище на партньорство.

Член 2

Основни принципи

Сътрудничеството между АКТБ и ЕС, подплатено с правно-задължителна система, и съществуването на съвместни институции се основава на следните основни принципи:

Член 3

Постигане на целите на настоящото споразумение

Страните, доколкото имат интерес в рамките на споразумението, взимат всички необходими мерки, общи или специални, за да гарантират изпълненението на задълженията, произтичащи от настоящото споразумение, водещи до постигането на неговите цели. Те ще се въздържат от всякакви мерки, които могат да застрашат тези цели.

ГЛАВА 2

Участници в партньорството

Член 4

Общ подход

Страните от АКТБ напълно суверенно определят принципите на развитие, стратегиите и моделите на своите икономики и общества. Заедно с Общността те създават програмите за сътрудничество, предвидени по силата на настоящото споразумение. Въпреки това държавите признават допълнителната роля и потенциала на приноса на недържавните участници в процеса на развитие. За тази цел по силата на условията, предвидени в настоящото споразумение, недържавните участници, когато е необходимо:

Член 5

Информация

Сътрудничеството ще подпомага предоставянето на повече информация и създаването на по-добро познаване на основните характеристики на партньорството между АКТБ-ЕС. Сътрудничеството също:

Член 6

Определения

1. Участниците в сътрудничеството са:

2. Признаването от страните на неправителствените участници зависи от степента, в която те отговарят на нуждите на населението, от тяхната специфична компетентност и дали са организирани и управлявани демократично и прозрачно.

Член 7

Изграждане на капацитет

Приносът на гражданското общество може да се увеличи чрез укрепване на организациите на общността и на неправителствените организации с идеална цел във всички сфери на сътрудничество. Това ще изисква:

ДЯЛ II

ПОЛИТИЧЕСКИ МАЩАБ

Член 8

Политически диалог

1. Страните се ангажират с редовен, подробен, балансиран и задълбочен политически диалог, водещ до ангажименти и за двете страни.

2. Целта на този диалог е обменът на информация за укрепване на взаимното разбиране и за подпомагането на създаването на одобрени приоритети и споделен дневен ред, особено чрез признаването на съществуващите връзки между различните аспекти на отношенията между Страните и различните области на сътрудничество, както са предвидени в настоящото споразумение. Диалогът ще подпомага консултациите между Страните на международната сцена. Целите на диалога също включват предотвратяването на ситуации, в които една от Страните може да счете за необходимо да се позове на клаузата за неизпълнение.

3. Диалогът се отнася за всички цели, предвидени в настоящото споразумение, както и всички въпроси от общ, глобален, регионален или подрегионален интерес. Чрез диалога Страните допринасят за мира, сигурността и стабилността и насърчават стабилната и демократична политическа среда. Той обхваща стратегиите за сътрудничество, както и глобалните и секторните политики, включващи околната среда, равенството между половете, имиграцията и въпросите, свързани с културното наследство.

4. Диалогът се фокусира, inter alia, върху особените политически въпроси от взаимен интерес и от общо значение за постигането на целите на настоящото споразумение като търговията с оръжие, изключителните военни разходи, наркотиците и организираната престъпност или етническата, религиозната или расовата дискриминация. Диалогът обхваща също редовната оценка на развитието на защитата на правата на човека, принципите на демокрацията, върховенството на закона и доброто управление.

5. Широките политики за насърчаване на мира и за предотвратяване, управление и решаване на конфликти на насилие ще играят основна роля в този диалог, както и нуждата за отчитане на целите на мира и демократичната стабилността при дефинирането на приоритетните области на сътрудничество.

6. Диалогът се осъществява гъвкаво. Диалогът ще бъде официален и неофициален в зависимост от нуждата и ще се извършва във и извън институционалната рамка, в подходящия формат и на подходящото равнище включващо регионалното, подрегионалното или националното равнище.

7. Регионалните и подрегионалните организации, както и представителите на организациите на гражданското общество, се свързват в този диалог.

Член 9

Основни елементи и фундаментален елемент

1. Сътрудничеството е насочено към устойчивото развитие, поставящо в центъра си човешката личност, която е главно действащо лице и бенефициер на развитието; това включва зачитането и насърчаването на правата на човека.

Зачитането на всички човешки права и основни свободи, включващи зачитането на основните социални права, демокрацията, основана на върховенството на закона и прозрачното и отговорно управление са неразделна част от устойчивото развитие.

2. Страните се позовават на своите международни задължения и ангажименти, засягащи зачитането на правата на човека. Те препотвърждават дълбоката си привързаност към човешкото достойнство и правата на човека, които представляват законния стремеж на лицата и народите. Правата на човека са всеобщи, неделими и взаимосвързани. Страните са задължават да насърчават и закрилят всички основни свободи и човешки права, независимо дали са граждански и политически, или икономически, социални и културни. В този контекст Страните преутвърждават равенството между мъжете и жените.

Страните препотвърждават, че демократизацията, развитието и закрилата на основните свободи и човешки права са взаимосвързани и взаимно подкрепящи се. Демократичните принципи са всеобщо признати принципи, залегнали в основата на държавата, гарантиращи легитимността на нейната власт, правомерността на нейните действия, отразени в нейната конституционна, законова и регулаторна система и съществуването на механизмите на пряката демокрация. На основата на всеобщо признатите принципи, всяка държава развива своята демократична култура.

Структурата на правителството и прерогативите на различните власти се основата на върховенството на закона, което съдържа по-специално ефективни и достъпни средства за правна защита, независима правна система, гарантираща равенството пред закона и изпълнителна власт, която е напълно подчинена на закона.

Зачитането на правата на човека, принципите на демокрацията и върховенството на закона, които стоят в основата на партньорството между АКТБ и ЕС застават в основата на местните и международните политики на Страните и представляват основните елементи на настоящото споразумение.

3. В контекста на политическата и институционалната среда, която поддържа правата на човека, принципите на демокрацията и върховенството на закона, доброто управление е прозрачното и отговорно управление на човешките, природните, икономическите и финансовите ресурси за целите на справедливото и устойчиво развитие. То съдържа ясни процедури за взимане на решенията на равнище публична администрация, прозрачни и отговорни институции, върховенството на закона в управлението и разпределението на средствата и изграждане на капацитет за изработването и изпълнението на мерките, насочени към предотвратяването и борбата с корупцията.

Доброто управление, което лежи в основата на партньорството между АКТБ и ЕС застава в основата на вътрешните и международните политики на Страните и представлява фундаменталния елемент на настоящото споразумение. Страните се договарят, че само тежките случаи на корупция, включващи деянията на даване на подкуп, водещи до тази корупция, както е определена в член 97, представляват нарушение на този елемент.

4. Партньорството активно подкрепя закрилата на правата на човека, процеса на демократизация, консолидирането на върховенството на закона и доброто управление.

Тези области представляват важна част от политическия диалог. В контекста на диалога Страните придават особено значение на текущите промени и на последователността на постигнатия напредък. Редовната оценка ще отчита икономическия, социалния, културния и историческия контекст на всяка държава.

Тези области ще бъдат също фокус на подкрепата на стратегиите за развитие. Общността подкрепя политическите, институционалните и правните реформи и изграждането на капацитета на публичните и частните участници и на гражданското общество в рамките на стратегиите, приети съвместно между заитересованите държави и Общността.

Член 10

Други елементи на политическата среда

1. Страните се договарят, че следните елементи допринасят за поддържането и обединяването на стабилната и демократична политическа среда:

2. Страните признават, че принципите на пазарната икономика, подкрепени от прозрачни правила на конкуренция и стабилни икономически и социални политики, допринасят за постигането на целите на партньорството.

Член 11

Политика за изграждане на мир, предотвратяване и решаване на конфликти

1. Страните ще следват активна, подробна и интегрирана политика за изграждане на мир и предотвратяване и решаване на конфликти в рамките на партньорството. Тази политика се основава на принципа на собственост. В частност, тя ще се фокусира върху регионалното подпомагане, подрегионалните и националните способности за предотвратяване на конфликтите на насилие на ранна фаза като се обръща към коренните им предпоставки по целенасочен начин и с подходяща комбинация от всички налични инструменти.

2. Дейностите в областта на изграждането на мира, предотвратяване и решаване на конфликтите по-специално включват подпомагане на балансираните политически, икономически, социални и културни възможности между всички сегменти на общественото за укрепване на демократичната легитимност и ефективността на управлението, за създаването на ефективни механизми за мирно решаване на групови интереси, за свързване на разделителните линии между различните сегменти на обществото, както и на подкрепата на активното и организирано гражданско общество.

3. Съответните действия също така включват, inter alia, подкрепата на усилията за посредничество, преговори и помиряване, за ефективно регионално управление на споделени, редки природни ресурси, за демобилизацията и реинтеграцията на бившите бойци в обществото, за обръщането към проблема на децата-войници, както и на подходящото действие за поставяне на отговорни ограничения пред военните разходи и търговията с оръжие, включително посредством подпомагането на насърчаването и прилагането на одобрени стандарти и кодекси на поведение. В този контекст трябва да се отдели особено внимание на борбата с противопехотните мини, както и на решаването на проблема с голямото и неконтролирано разпространение, незаконен трафик и събирането на малки и леки оръжия.

4. В ситуациите на конфликти на насилие Страните предприемат всички необходими действия за предотвратяването на ескалирането на насилието, за ограничаване на неговия териториален обхват и за способстване на мирното решаване на съществуващите спорове. Трябва да се отдели особено внимание на гарантирането, че финансовите източници за сътрудничество са използвани в съответствие с принципите и целите на партньорството и за предотвратяване на отклоняването на средства за целите на пораждането на конфликти.

5. В ситуациите, последващи конфликта, Страните предприемат необходимите действия за възстановяването на мирното, стабилно устойчиво положение. Страните гарантират, че създаването на необходимите връзки между спешните мерки, възстановяването и сътрудничеството за развитие.

Член 12

Последователност на политиките на Общността и тяхното въздействие върху прилагането на настоящото споразумение

Без да се накърнява член 96, когато Общността възнамерява при упражняването на своите правомощия, да предприеме мерки, които могат да засегнат интересите на страните от АКТБ, доколкото са засягат целите на настоящото споразумение, Общността информира в необходимия срок въпросните държави за своето намерение. За постигането на тази цел, Комисията съобщава едновременно на Секретариата на страните от АКТБ своето предложение за мерките, които възнамерява да приеме. Когато е необходимо, искане за предоставяне на информация може да се отправи по инициатива на страните от АКТБ.

По тяхно искане, консултациите се провеждат веднага, така че да се отчете тяхното становище за въздействието на тези мерки преди да е взето окончателното решение.

След провеждането на тези консултации, страните от АКТБ могат веднага в допълнение да изразят своето становище писмено пред Общността и да внесат своите предложения за изменения, посочвайки начина, по които може да се отговори на техните искания.

Ако Общността не се присъедини към становището на страните от АКТБ, тя им предоставя своите мотиви веднага щом е възможно.

На страните от АКТБ също се предоставя предварително съответната информация за влизането в сила на тези решения, когато е възможно.

Член 13

Миграция

1. Въпросът за миграцията подлежи на задълбочен диалог в рамките на партньорството между АКТБ и ЕС.

Страните потвърждават своите съществуващи задължения и ангажименти по международното право относно зачитането на правата на човека и премахването на всички форми на дискриминация, основаващи се по-специално на произход, пол, раса, език или религия.

2. Страните се договарят, че партньортството включва, по отношение на миграцията, справедливото отношение към гражданите на трети страни, които пребивават легално на техните територии, политика на интегриране, насочена към предоставянето на права и задължения, сравними с тези на своите граждани, укрепването на антидискриминацията в икономическия, социалния и културен живот и развитието на мерки срещу расизма и ксенофобията.

3. Третирането от страна на всяка държава-членка на работниците от страните от АКТБ, легално пребиваващи на нейна територия няма да съдържа каквато и да е дискриминация, основана на националност по отношение на работните условия, заплащането и уволнението в сравнение с нейните собствени граждани. По нататък в това отношение, всяка страна от АКТБ няма да третира по дискриминационен начин работниците, които са граждани на държава-членка.

4. Страните считат, че стратегиите, насочени към намаляването на бедността, подобряването на условията на живот, създаването на заетост и развиващи обучението допринасят в дългосрочен план за нормализирането на миграционните потоци.

Страните ще взимат предвид, в рамките на стратегиите за развитие и регионалното програмиране структурните ограничения, свързани с миграционните потоци с цел подпомагането на икономическото и социалното развитие на регионите, от които произхождат емигрантите и на намаляването на бедността.

Общността ще подкрепя посредством националните и регионалните програми за Сътрудничество обучението на гражданите от АКТБ в техните страни по произход в друга страна от АКТБ или в държава-членка на Европейския съюз. По отношение на обучението в държава-членка Страните гарантират, че това действие е насочено към професионалното интегриране на гражданите от АКТБ в своите страни по произход.

Страните разработват програми за сътрудничество за подпомагане на достъпа на студенти от страните от АКТБ до обучение, особено посредством използването на нови комуникационни технологии.

ЧАСТ 2

ИНСТИТУЦИОНАЛНИ РАЗПОРЕДБИ

Член 14

Съвместни институции

Институциите по настоящото споразумение са Съвета на министрите, Комитетът на посланиците и Съвместната парламентарна асамблея.

Член 15

Съвет на министрите

1. Съветът на министрите се състои, от една страна, от членовете на Съвета на Eвропейския съюз и членовете на Комисията на Европейските общности и, от друга, от член на правителството на всяка страна от АКТБ.

Постът председател на Съвета на министрите се заема алтернативно от член на Съвета на Eвропейския съюз и от член на правителството на страна от АКТБ.

Съветът по правило заседава един път годишно по инициатива на председателя и когато намери за необходимо, във формат и географски състав, подходящ за разглеждане на поставените въпроси.

2. Функциите на Съвета на министрите са:

3. Съветът на министрите взема решенията си по общо съгласие на Страните. Заседанията на Съвета на министрите са редовни само ако присъстват половината от членовете на Съвета на Eвропейския съюз, един член на Комисията и две трети от членовете, представляващи правителствата на страните от АКТБ. Всеки член на Съвета на министрите, който не може да присъства може да бъде представляван. Представителят упражнява всички права на този член.

Той може да взема решения, които са задължителни за Страните, да оформя резолюциите, препоръките и становищата. Той разглежда и взема предвид резолюциите и препоръките, приети от Съвместната парламентарна асамблея.

Съветът на министрите осъществява текущия диалог с представителите на социалните и икономическите партньори и други участници от гражданското общество в АКТБ и ЕС. За тази могат да се провеждат консултации успоредно на неговите заседания.

4. Съветът на министрите може да делегира правомощия на Комитета на посланиците.

5. Съветът на министрите приема процедурния правилник за дейността си в рамките на шест месеца след влизането в сила на настоящото споразумение.

Член 16

Комитет на посланиците

1. Комитетът на посланиците, от една страна, се състои от постоянните представители на всяка държава-членка на Eвропейския съюз и от представител на Комисията и, от друга, от ръководителя на мисията на всяка от страните от АКТБ към Eвропейския съюз.

Постът председател на Комитета на посланиците се заема последователно от постоянния представител на държавата-членка, определена от Общността, и ръководителя на мисията, представляващ страните от АКТБ, определен от страните от АКТБ.

2. Комитетът подпомага Съвета на министрите при изпълнението на неговите задачи и осъществява всеки мандат, който му е възложен от Съвета. В този контекст той наблюдава прилагането на настоящото споразумение и напредъка за осъществяване на целите, предвидени в него.

Комитетът на посланиците заседава редовно, и по-специално за подготовката на сесиите на Съвета, както и когато се окаже необходимо.

3. Комитетът приема свой процедурен правилник в рамките на шест месеца след влизането в сила на настоящото споразумение.

Член 17

Съвместна парламентарна асамблея

1. Съвместната парламентарна асамблея се състои от равен брой представители на ЕС и АКТБ. Членове на Съвместната парламентарна асамблея, от една страна, са членовете на Европейския парламент и, от друга, членовете на парламента или, ако това е неосъществимо, представителите, определени от парламента на всяка от страните от АКТБ. При отсъствие на парламент присъствието на представител от заинтересованите страни от АКТБ е предмет на одобрение от Съвместната парламентарна асамблея.

2. Ролята на Съвместната парламентарна асамблея като консултативен орган се състои в:

3. Съвместната парламентарна асамблея заседава два пъти годишно в пленарна сесия, последователно в Eвропейския съюз и в страна от АКТБ. С оглед укрепването на регионалната интеграция и стимулирането на сътрудничеството между националните парламенти, заседанията между членовете на парламента на ЕС и АКТБ могат да се организират на регионално или подрегионално равнище.

Съвместната парламентарна асамблея организира редовни контакти с представителите на икономическите и социалните партньори от ЕС-АКТБ и други участници от гражданското общество, за да се запознаят с техните виждания за постигането на целите на настоящото споразумение.

4. Съвместната парламентарна асамблея приема процедурен правилник за дейността си в рамките на шест месеца след влизането в сила на настоящото споразумение.

ЧАСТ 3

СТРАТЕГИИ ЗА СЪТРУДНИЧЕСТВО

Член 18

Стратегиите за сътрудничество се основават на стратегиите за сътрудничество и икономическото и търговското сътрудничество, които са взаимно свързани и допълващи се. Страните гарантират, че усилията, предприети и в двете горепосочени области взаимно се подкрепят.

ДЯЛ I

СТРАТЕГИИ ЗА РАЗВИТИЕ

ГЛАВА 1

Обща рамка

Член 19

Принципи и цели

1. Целта, залегнала в основата на сътрудничеството АКТБ-ЕС се състои в намаляването на бедността и пълното ѝ премахване, устойчивото развитие; и прогресивното интегриране на страните от АКТБ в световната икономика. В този контекст рамката на сътрудничество и ориентациите се изграждат в съответствие с отделните особености на всяка страна от АКТБ за насърчаването на местното притежаване на икономическите и социалните реформи и на присъединяването на участниците от частния сектор и гражданското общество в процеса на развитие.

2. Сътрудничеството се позовава на заключенията от конференциите на Обединените нации и на целите, насоките и програмите за действие, приети на международно равнище, и на техните продължения като основа на принципите на развитие. Сътрудничеството се позовава също на целите на развитието на международното сътрудничество и ще отделя особено внимание на използването на количествени и качествени индикатори за напредъка.

3. Правителствата и недържавните, участници от всяка страна от АКТБ започват консултации за развитие на стратегиите за страната и подкрепата им от Общността.

Член 20

Подход

1. Целите на сътрудничеството за развитие между АКТБ и ЕС се постигат посредством интегрирани стратегии, които съдържат икономически, социални, културни, природни и институционални елементи, които трябва да се притежават от местната общност. По този начин сътрудничеството осигурява единна рамка на подкрепата на собствените инициативи за развитие на АКТБ, осигурявайки допълване и взаимодействие между различните елементи. В този контекст и в рамките на политиките за развитие и реформи стратегиите за сътрудничество между страните от АКТБ и ЕС ще са насочени към:

2. Систематично се отчита вмъкването в основните идеи на всички области на сътрудничество на следните общи тематични или взаимно свързани теми: въпросите на пола, въпросите на околната среда, институионалното развитие и изграждането на капацитет. Тези области също отговарят на изискванията за подкрепа от Общността.

3. Подробните текстове, по отношение на целите на сътрудничеството за развитие и стратегиите, и по-специално, секторните политики и стратегии се включват в компендиум, предвиждащ оперативните насоки в специфичните области или сектори на сътрудничество. Тези текстове могат да се ревизират, преглеждат и/или изменят от Съвета на министрите въз основа на препоръка от Комитета за развитие на финансовото сътрудничество между АКТБ и ЕС.

ГЛАВА 2

Области на подкрепа

РАЗДЕЛ 1

Икономическо развитие

Член 21

Инвестиране и развитие на частния сектор

1. Сътрудничеството подкрепя необходимите икономически и институционални реформи и политики на национално и/или регионално равнище, като има за цел да създаде благоприятна среда за частни инвестиции и развитието на динамичен, жизнен и конкурентен частен сектор. Сътрудничеството в допълнение подкрепя:

2. Сътрудничеството също подкрепя подобряването на качеството, предоставянето и достъпността на финансовите и нефинансовите услуги за частните предприятия както официални, така и неофициални; посредством:

3. Сътрудничеството насърчава развитието на бизнеса посредством предоставянето на финансиране, гаранционни средства и техническо подпомагане, насочени към стимулиране на създаването, установяването, разширяването, разнообразяването, оздравяването, преструктурирането, модернизирането или приватизацията на динамични, жизнени и конкурентни предприятия във всички сектори на икономиката и на финансови предприятия за финансиране на развитието и институции със съвместен капитал и лизингови дружества чрез:

4. Сътрудничеството подкрепя развитието на микропредприятията посредством по-добрия достъп до финансовите и не-финансовите услуги; подходяща политическа и регулаторна рамка за тяхното развитие; и предвижда обучение и информация за най-добрите практики в микрофинансирането.

5. Подпомагането на инвестирането и развитието на частния сектор интегрира дейностите и инициативите на макро-, средно и микроикономическо равнище.

Член 22

Макроикономически и структурни реформи и политики

1. Сътрудничеството ще подкрепя усилията на страните от АКТБ да постигнат:

2. Насоките на макроикономическите политики и структурните програми отразяват социално-политическата основа и институционалния капацитет на заинтересованите страни, ще осигурят положително въздействие върху намаляването на бедността и достъпа до социалните услуги и ще се основават на следните принципи:

Член 23

Развитие на икономическия сектор

Сътрудничеството подкрепя устойчивата политика и институционалните реформи, необходими за равния достъп до икономическите дейности и продуктивните източници, и по-специално:

Член 24

Туризъм

Сътрудничеството ще има за цел устойчивото развитие на туристическата индустрия в страните от АКТБ и подрегионите, като признава нейното нарастващо значение за растежа в сектора на услугите в страните от АКТБ и за увеличаването на тяхната глобална търговия, нейната способност да насърчава други сектори на икономическа активност и ролята, която може да играе за премахването на бедността.

Програмите и проектите за сътрудничество ще подпомагат усилията на страните от АКТБ да създадат и подобрят своята правна и институционална рамка и източниците за развитие и прилагане на устойчиви политики и програми в туризма, както и, inter alia, подобряването на конкурентното положение на сектора особено на малките и средните предприятия (МСП), подкрепата и стимулирането на инвестициите, развитието на продукти, включващо развитието на местната култура в страните от АКТБ и засилването на връзките между туризма и другите сектори на икономическа активност.

РАЗДЕЛ 2

Социално развитие и развитие на човека

Член 25

Развитие на социалния сектор

1. Сътрудничеството подкрепя усилията на страните от АКТБ за развитие на общите и секторните политики и реформи, които подобряват обхвата, качеството и достъпа до основната социална инфраструктура и услуги и отчита местните нужди и специфичните изисквания на най-уязвимите и ощетените, като по този начин намалява неравенството в достъпа до тези услуги. Специално внимание се отдава на осигуряването на адекватни равнища на публичните разходи в социалните сектори. В този контекст, сътрудничеството ще има за цел:

2. Сътрудничеството също подкрепя изграждането на капацитет в социалните области, състоящи се в програми за обучение и насоки на социални политики и на модерни методи за управление на социални проекти и програми; политики, водещи до технологични нововъведения и изследвания; изграждането на местна експертиза и насърчаване на партньорствата; и дискусиите на кръгли маси на национално и/или регионално равнище.

3. Сътрудничеството насърчава и подкрепя развитието и изпълнението на политики и на системи за социална закрила и безопасност, с оглед увеличаването на социалното сближаване и стимулира собствената помощ и солидарността в обществото. Фокусът на помощта, inter-alia, се основава на инициативите за развитие, основани на икономическата солидарност, особено посредством изграждането на фондове за социално развитие, приспособени към местните нужди и партньори.

Член 26

Младежки проблеми

Сътрудничеството подкрепя също създаването на единна и подробна политика за реализирането на потенциала на младите, така че да се интегрират по-добре в обществото за постигане на своя пълен потенциал. В този контекст сътрудничеството подпомага политиките, мерките и действията, насочени към:

Член 27

Сътрудничество в областта на културата

Сътрудничеството в областта на културата има за цел да:

РАЗДЕЛ 3

Регионално сътрудничество и интеграция

Член 28

Общ подход

Сътрудничеството предвижда ефективното подпомагане за постигане на целите и приоритетите, които страните от АКТБ са си поставили в контекста на регионалното и подрегионалното сътрудничество и интеграция, включително междурегионалното и вътрешното сътрудничество между страните от АКТБ. Регионалното сътрудничество може да включва също отвъдморските страни и територии (ОМСТ) и най-отдалечените региони. В този контекст сътрудничеството има за цел да:

Член 29

Регионална икономическа интеграция

Сътрудничеството в областта на регионалната икономическа интеграция подпомага:

Член 30

Регионално сътрудничество

1. В областта на регионалното сътрудничество, сътрудничеството подкрепя широко разнообразие от функционални и тематични области, които разглеждат общи проблеми и отчитат икономическия напредък, включително:

2. Сътрудничеството подкрепя схемите и инициативите за сътрудничество между и вътре в страните от АКТБ.

3. Сътрудничеството насърчава и развива регионалния политически диалог в областите на предотвратяване и решаване на конфликти; правата на човека и демократизацията; обмена, работата в мрежа и насърчаването на мобилността между различните участници в развитието особено на гражданското общество.

РАЗДЕЛ 4

Тематични и взаимосвързани проблеми

Член 31

Въпроси на равенството между мъжете и жените

Сътрудничеството подпомага укрепването на политиките и програмите, които подобряват, гарантират и разширяват равното участие на мъжете и жените във всички сфери на политическия, икономическия, социалния и културен живот. Сътрудничеството подпомага подобряването на достъпа на жени до всички средства, които се изискват за пълното упражняване на техните основни права. По-специално, сътрудничеството създава подходящата рамка за:

Член 32

Околна среда и естествени източници

1. Сътрудничеството за защита на околната среда и устойчивото използване и управление на природните ресурси има за цел да:

2. Сътрудничеството взема предвид също така:

Член 33

Институционално развитие и изграждане на капацитет

1. Сътрудничеството систематично отделя внимание на институционалните аспекти и в този контекст подкрепя усилията на страните от АКТБ да развият и укрепят структурите, институциите и процедурите, които подпомагат:

2. Страните работят заедно в борбата си срещу подкупването и корупцията в своите общества.

3. Сътрудничеството подкрепя усилията на страните от АКТБ за развитие на техните публични институции в положителна сила за растеж и развитие за постигане на основни подобрения в ефикасността на правителствените служби, тъй като те засягат живота на обикновените хора. В този контекст сътрудничеството подпомага реформата, рационализирането и модернизирането на публичния сектор. Сътрудничеството за подпомагане по-специално ще се фокусира върху:

4. Сътрудничеството спомага за възстановяването и/или засилването на критичния капацитет в публичния сектор и ще подпомага институциите, които са необходими за подкрепяне на пазарната икономика, като особено предвижда подрепа за:

5. Сътрудничеството обхваща всички области и сектори на сътрудничество за подпомагане на възникването на недържавни участници и развиването на техния капацитет; и да засили структурите за информиране, диалог и консултиране между тях и националните власти включително на регионално равнище.

ДЯЛ II

ИКОНОМИЧЕСКО И ТЪРГОВСКО СЪТРУДНИЧЕСТВО

ГЛАВА 1

Цели и принципи

Член 34

Цели

1. Икономическото и търговско сътрудничество има за цел да подпомогне гладкото и постепенно интегриране на страните от АКТБ в световната икономика, като се взема предвид съответно техният политически избор и приоритети за развитие, като с това се подкрепя тяхното устойчиво развитие и се допринася за премахването на бедността в страните от АКТБ.

2. Най-висшата цел на икономическото и търговското сътрудничеството е предоставянето на възможност на страните от АКТБ да участват пълноправно в международната търговия. В този контекст се отдава особено внимание на нуждите на страните от АКТБ да участват активно в многостранните търговски преговори. Като се отчита настоящсто равнище на развитие на страните от АКТБ, икономическото и търговското сътрудничество ще се насочат към предоставянето на възможност на страните от АКТБ да се справят с предизвикателствата на глобализацията и да се адаптират прогресивно към новите условия на международната търговия като с това се спомогне техния преход към либерализираната глобална икономика.

3. За постигането на тази цел икономическото и търговското сътрудничество водят до увеличаването на производството, снабдяването и търговския капацитет на страните от АКТБ, както и до увеличаването на способността им да привличат инвестиции. По-нататък то има за цел създаването на нова търговска динамика между Страните, укрепването на търговските и инвестиционни политики на страните от АКТБ и на подобряването на капацитета им да се справят с всички въпроси, свързани с търговията.

4. Икономическото и търговско сътрудничество се прилагат в пълно съответствие с разпоредбите на СТО, включващи специалното и различно третиране, като се отчитат взаимните интереси на страните и съответните им равнища на развитие.

Член 35

Принципи

1. Икономическото и търговско сътрудничество се основават на действителното, здраво и стратегическо партньорство. В допълнение то се основава на задълбочен подход, който се изгражда върху силните страни и достиженията от предишните конвенции между АКТБ и ЕО, като използва всички средства, които са на разположение за постигане на целите, поставени по-горе, като адресира ограниченията от страна на търсенето и предлагането. В този контекст се отдава особено внимание на мерките за развитие на търговията като средство за увеличаване на конкурентноспособността на страните от АКТБ. За това се придава особено значение на развитието на търговията в стратегиите за развитие на страните от АКТБ, които Общността ще подкрепя.

2. Икономическото и търговско сътрудничество се гради на инициативите за регионална интеграция на страните от АКТБ, като се отчита, че регионалната интеграция е ключов инструмент за интегрирането на страните от АКТБ в световната икономика.

3. Икономическото и търговскто сътрудничество вземат предвид различните нужди и равнища на развитие на страните и регионите от АКТБ. В този контекст Страните потвърждават желанието си за осигуряване на специално и различно третиране на всички страни от АКТБ и на поддържането на специално третиране на АКТБ LDC и като съответно се взима предвид уязвимостта на малките държави без излаз на море и на островните държави.

ГЛАВА 2

Нови търговски договорености

Член 36

Условия

1. С оглед на целите и принципите, предвидени по-горе, Страните се договарят да сключат нови търговски споразумения, съвместими със Световната търговска организация (СТО), които постепенно премахват бариерите пред търговията между тях и засилват сътрудничеството във всички области, отнасящи се до търговията.

2. Страните се договарят, че новите търговски разпоредби ще се въведат постепенно и затова признават нуждатa от подготвителен период.

3. За да се облекчи преходът към новите търговски договорености, нереципрочните търговски преференции, прилагани по силата на Четвъртата конвенция между АКТБ и ЕС, се запазват по време на подготвителния период за всички страни от АКТБ при спазването на условията, определени в приложение V към настоящото споразумение.

4. В този контекст Страните потвърждават отново важността на стоковите протоколи, приложени към приложение V към настоящото споразумение. Те се споразумяват да ги прегледат в контекста на новите търговски уговорки, особено по отношение на съвместимостта им с правилата на СТО, с оглед на запазването на ползите от тях, като отчитат правния статут на Протокола за захарта.

Член 37

Процедури

1. По време на подготвителния период, който изтича най-късно до 31 декември 2007 г., се договарят споразуменията за икономическо партньорство. Официалните преговори за новите търговски разпоредби ще започнат през септември 2002 г. и влизат в сила на 1 януари 2008 г., освен ако Страните не се споразумеят за по-ранна дата.

2. Всички необходими мерки се вземат, за да гарантират, че преговорите са завършили успешно в рамките на подготвителния период. За тази цел, периодът до започването на официалните преговори на новите търговски разпоредби ще се използва активно за началната подготовка за тези преговори.

3. Подготвителният период се използва също така за изграждането на капацитет в публичния и частен сектор на страните от АКТБ, включително на мерки за увеличаване на конкурентността, за укрепването на регионалните организации и за подкрепата на регионалните търговски инициативи, когато е подходящо, с помощта на изменения в бюджета и данъчна реформа, както и за подобряване и развитие на инфраструктурата и за насърчаване на инвестициите.

4. Страните редовно преразглеждат напредъка на подготовката и преговорите, и през 2006 г. осъществяват официален и подробен преглед на договореностите, планирани да гарантират, че не е необходимо повече време за подготовка или за водене на преговори.

5. Преговорите за споразуменията за икономическо партньорство се провеждат със страните от АКТБ, които считат, че са готови за това на равнището, което считат за подходящо, и в съответствие с процедурите, приети от Групата от АКТБ, като вземат предвид процеса на регионална интеграция в рамките на АКТБ.

6. През 2004 г. Общността ще направи оценка на положението на страните без излаз на море, които след консултации с Общността решат, че не са в състояние да встъпят в споразуменията за икономическо партньорство, и ще разглеждат всички алтернативни въможности, за да предоставят на тези страни нова търговска рамка, коята отговаря на съществуващото положение и съответства на правилата на СТО.

7. Преговорите за споразуменията за икономическо партньорство имат за своя основна цел създаването на график за прогресивно премахване на бариерите пред търговията между Страните в съответствие с правилата на СТО. От страна на Общността либерализирането на търговията ще се основава на достиженията на правото на ЕС и ще има за цел подобряването на настоящия достъп до пазара на страните от АКТБ посредством, inter alia, преглед на правилата зa произход. Преговорите ще отчитат равнището на развитие и социално-икономическото въздействие на търговските мерки върху страните от АКТБ и техния капацитет да приспособят и адаптират своите икономики към процеса на либерализация. Затова преговорите трябва да бъдат колкото е възможно по-гъвкави, за да предвидят достатъчен преходен период, окончателното обхващане на продукта, отчитайки чувствителните сектори, и степента на асиметрия по отношение на премахването на тарифите, като в същото време остават в съответствие с тогава действащите правила на СТО.

8. Страните си сътрудничат тясно и се подпомагат в СТО с оглед отстояването на постигнатите договорености, особено по отношение на възможната степен на гъвкавост.

9. Общността ще започне до 2000 г. процес, който до края на многостранните търговски преговори и най-късно до 2005 г. ще позволи безмитния достъп на почти всички продукти от страните без излаз на море, основаващи се на равнището на съществуващите търговски разпоредби на Четвъртата конвенция между АКТБ и ЕС, и които ще опростят и ще преразглеждат правилата за произход, включително разпоредбите за кумулиране, които се прилагат по отношение на техния износ.

Член 38

Съвместен правителствен търговски комитет

1. Създава се Съвместен правителствен търговски комитет АКТБ-ЕС.

2. Правителственият търговски комитет отделя специално внимание на настоящите многостранни търговски преговори и изследва въздействието на широките инициативи за либерализация на търговията между АКТБ и ЕС и развитието на икономиките на АКТБ. Той отправя всички необходими препоръки с оглед на запазването на ползите от търговските договорености между АКТБ и ЕС.

3. Правителственият търговски комитет заседава един път в годината. Неговият процедурен правилник се приема от Съвета на министрите. Той ще се състои от представители на страните от АКТБ и на Общността.

ГЛАВА 3

Сътрудничество на международни форуми

Член 39

Общи разпоредби

1. Страните подчертават важността на своето активно участие в СТО, както и в другите съответни международни организации като стават членове на тези организации и тясно следват техния дневен ред и дейности.

2. Те се договарят да си сътрудничат тясно при идентифицирането и продължаването на своите общи интереси в международното икономическо и търговско сътрудничество, и по-специално СТО, включително участието в създаването и провеждането на дневния ред на бъдещите многостранни търговски отношения. В този контекст, особено внимание бе отделено на подобряването на достъпа до Общността и до другите пазари на стоки и услуги, произхождащи от страните от АКТБ.

3. Те също се договарят, че гъвкавостта на правилата на СТО е важна за отчитане на равнището на развитие на АКТБ, както и на трудностите при посрещането на техните задължения. В допълнение те се договарят, че е необходимо техническо подпомагане, което да даде възможност на страните от АКТБ да изпълнят своите ангажименти.

4. Общността се съгласява да подпомогне усилията на страните от АКТБ в съответствие с разпоредбите, предвидени в настоящото споразумение, да се превърнат в активни членове на тези организации посредством развиването на необходимата способност за преговаряне, ефективно участие, наблюдение и изпълнение на тези споразумения.

Член 40

Стоки

1. Страните признават необходимостта да осигурят по-добрата работа на международните стокови пазари и да увеличат прозрачността на пазара.

2. Те потвърждават своето желание да започнат консултации помежду си на международния форум и организациите, търгуващи със стоки.

3. За тази цел, обмяната на гледни точки се осъществява по искане на всяка Страна:

Целта на тази обмяна на гледни точка е да се отчетат съответните интереси на всяка страна. Тя може да се осъществи, когато е необходимо, в рамките на Правителствения търговски комитет.

ГЛАВА 4

Търговия с услуги

Член 41

Общи разпоредби

1. Страните подчертават нарастващото значение на услугите в международната търговия и техния основен принос за икономическото и социално развитие.

2. Те потвъждават своите съответни ангажименти по силата на Общото споразумение за търговия с услуги (ГАТС) и подчертават необходимостта от специално и различно третиране на предоставящите услуги от АКТБ.

3. В рамките на преговорите за прогресивното либерализиране на търговията и услугите, както е предвидено в член XIX oт ГАТС, Общността се задължава да предостави положително зачитане на приоритетите за подобряване на страните от АКТБ в рамките на ЕО, с оглед на посрещането на техните специфични интереси.

4. Страните в допълнение се договарят да постигнат разширяването по силата на споразумението за икономическо партньорство и след като са придобили опит в прилагането на режима на най-облагодетелствана нация по силата на ГАТС, тяхното партньорство да обхване либерализирането на услугите в съответствие с разпоредбите на ГАТС и особено на тези, отнасящи се до участието на развиващите се страни в споразуменията за либерализиране.

5. Общността подкрепя усилията на страните от АКТБ да укрепят своя капацитет в предоставянето на услуги. Трябва да се отделя особено внимание на услугите, свързани с труда, производството, разпространението, финансирането, туризма, културата и свързаните инженерни услуги с оглед на увеличаването на тяхната конкурентноспособност и с това на увеличаването на стойността и обема на тяхната търговия със стоки и услуги.

Член 42

Морски транспорт

1. Страните признават важността на разходно ориентирания и ефективен морски транспорт в безопасно и чисто морско пространство като основен начин за транспортиране способстващ международната търговия и с това представляващ една от силите зад икономическото развитие и развитието на търговията.

2. Те се задължават да насърчават либерализирането на морския транспорт и за тази цел прилагат ефективно принципа на неограничения достъп до международния морски пазар на недискриминационна и търговска основа.

3. Всяка страна предоставя, inter alia, третиране не по-малко благоприятно отколкото това, което предоставя на собствените си кораби, за корабите, оперирани от гражданите или предприятията на другата Страна и за корабите, регистрирани на територията на всяка от страните, по отношение на достъпа до пристанища, използването на инфраструктурата и спомагателните морски услуги на тези пристанища, както и на свързаните с това такси и облагания, митнически действия и предоставянето на място на съоръженията за товарене и разтоварване.

4. Общността подкрепя усилията на страните от АКТБ за развитие и насърчаването на ценово ориентираните и ефективни морски услуги в страните от АКТБ с оглед на увеличаването на участието на операторите от АКТБ в международните корабни услуги.

Член 43

Информационни и комуникационни технологии и информационно общество

1. Страните признават важната роля на информационните и комуникационни технологии, както и на активното участие в информационното общество, като предпоставка за успешното интегриране на страните от АКТБ в световната икономика.

2. За това те потвърждават съответните си ангажименти, произтичащи от многостранните споразумения, в частност от Протокола за основните далекосъобщения, приложен към ГАТС, и приканват тези страни от АКТБ, които все още не са се присъединили към тези споразумения да се присъединят.

3. В допълнение те се договарят да участват напълно и активно във всички бъдещи преговори, които могат да се проведат в тази област.

4. Следователно страните предприемат мерки, които ще дадат възможност на населението на страните от АКТБ да има лесен достъп до информационните и комуникационни технологи, посредством, наред с другите, следните мерки:

5. Страните също се договарят да си сътрудничат в областта на информационните и комуникационните технологии и информационното общество. Това сътрудничество по-специално е насочено към постигането на по-голяма допълняемост и хармонизиране на комуникационните системи на национално, регионално и международно равнище и тяхното адаптиране към новите технологии.

ГЛАВА 5

Области, свързани с търговията

Член 44

Общи разпоредби

1. Страните признават нарастващото значение на новите области, свързани с търговията, способстващи прогресивното интегриране на страните от АКТБ в световната икономика. Затова те се договарят да засилят своето сътрудничество в тези области, създавайки пълно и координирано участие в съответните международни форуми и споразумения.

2. Общността подкрепя усилията на страните от АКТБ в съответствие с разпоредбите, предвидени в настоящото споразумение, и със стратегиите за развитие, приети между Страните за засилването на техния капацитет да се справят с всички области, свързани с търговията, включително, когато е необходимо, с подобряването и подпомагането на институционалната рамка.

Член 45

Политика на конкуренция

1. Страните се споразумяват, че въвеждането и прилагането на ефективни и стабилни правила и политика на конкуренция са от първостепенна важност за подобряването и осигуряването на благоприятен инвестиционен климат, устойчив процес на индустриализация и прозрачност на достъпа до пазарите.

2. За да гарантират премахването на нарушенията на стабилната конкуренция и като отчитат различните равнища на развитие и икономически нужди на всяка страна от АКТБ, те се задължават да прилагат национални или регионални правила и политика, включващи контрола и при определени обстоятелства забраната на споразуменията между предприятията, решенията на обединенията на предприятията и съгласуваните практики между предприятията, които имат за своя цел или ефект, предотвратяването, ограничението или нарушаването на конкуренцията. В допълнение страните се договарят да забранят злоупотребата от страна на едно или повече предприятия с господстващото положение на общия пазар на Общността или на територията на страните от АКТБ.

3. Страните се договарят също да подкрепят сътрудничеството си в тази област с оглед на формулирането и подпомагането на ефективни политики на конкуренция, които постепенно осигуряват ефективното прилагане на правилата на конкуренция, както от частните, така и от държавните предприятия. Сътрудничеството в тази област, по-специално, включва подпомагането при изработването на подходящата правна рамка и нейното административно прилагане, като се отделя особено внимание на положението на най-слабо развитите страни.

Член 46

Защита на правата върху интелектуална собственост

1. Без да се накърняват позициите на страните в международните преговори, Страните признават нуждата от осигуряването на адекватно и ефективно равнище на закрила на правата на интелектуална, индустриална и търговска собственост и на другите права, обхванати от ТРИПС, включително закрилата на географските означения, в съответствие с международните стандарти с оглед на намаляването на нарушенията и пречките пред двустранната търговия.

2. Те подчертават важността, в този контекст, на присъединяването към Споразумението за свързаните с търговията аспекти на правата върху интелектуалната собственост (ТРИПС) към Споразумението за СТО и на Конвенцията за биологичното разнообразие (СБД).

3. Те също така се договарят за необходимостта от присъединяването към всички съответни конвенции относно интелектуалната, индустриалната и търговска собственост по смисъла на част I на споразумението ТРИПС в съответствие с тяхното равнище на развитие.

4. Общността, нейните държави-членки и страните от АКТБ могат да считат сключването на споразумения, насочени към закрилата на търговските марки и географските означения на продуктите от особен интерес за всяка от Страните.

5. По смисъла на настоящото споразумение интелектуалната собственост включва авторското право, включващо авторското право върху компютърни програми и сродните му права, включващи художествения дизайн и индустриалната собственост, която включва промишлените образци, патентите, включващи патентите за биотехнологичните изобретения и растителното разнообразие или другите ефективни системи sui generis, промишления дизайн, географските указания, включващи наименованията за произход, търговските марки за стоки или услуги, топологията на интегралните схеми, както и правната закрила на базите данни и закрилата от нелоялна конкуренция по смисъла на член 10a от Парижката конвенция за защита на индустриалната собственост и закрилата на неразкритата конфиденциална информация за ноу-хау.

6. В допълнение страните се договарят да засилят сътрудничеството си в тази област. При поискване и при взаимно приети условия сътрудничеството, inter alia, обхваща следните области: подготовката на закони и подзаконови актове за защитата и прилагането на правата върху интелектуалната собственост, предотвратяването на злоупотребата с тези права от правоносителите и нарушаването на тези права от конкурентите, създаването и укрепването на националните и регионалните служби и другите агенции, включително на подпомагането на регионалните организации за интелектуална собственост, участващи в прилагането и закрилата на тези права, включително на обучението на служителите в тях.

Член 47

Стандартизация и сертифициране

1. Страните се договарят да си сътрудничат по-тясно в областта на стандартизацията, сертифицирането и гарантирането на качеството за премахване на излишните технически бариери и за намаляване на разлките между тях в тези области, с оглед да се улесни търговията.

В този контекст, те потвърждават отново своя ангажимент, произтичащ от Споразумението за техническите пречки пред търговията, приложено към Споразумението за СТО (споразумение TBT).

2. Сътрудничеството в стандартизацията и сертифицирането има за цел стимулирането на съвместимите системи между страните, и по-специално ще включва:

3. Страните се задължават да разгледат в съответния момент договарянето на споразумения за взаимното признаване в секторите от взаимен икономически интерес.

Член 48

Санитарни и фитосанитарни мерки

1. Страните признават правото на всяка Страна да приема или прилага санитарните и фитосанитарните мерки, необходими за защитата на здравето на човека, на животните или растенията, при условие че тези мерки не представляват средство за негативна дискриминация или за прикрито ограничаване на търговията, най-общо. За тази цел те потвърждават своите ангажименти, произтичащи от Споразумението за прилагане на санитарни и фитосанитарни мерки, приложено към Споразумението за СТО (СПС-споразумението), като отчитат своето съответно равнище на развитие.

2. В допълнение се задължават да усилят координацията, консултирането и информацията по отношение на уведомяването и прилагането на предложените санитарни и фитосанитарни мерки в съответствие със споразумението СПС, когато тези мерки може да засегнат интересите на всяка от Страните. Те се договарят да провеждат предварителни консултации и координиране с Codex Alimentarius, Международния епизоотичен офис и Международната конвенция за закрила на растенията с оглед на укрепването на техните общи интереси.

3. Страните се договарят да засилят своето сътрудничество с оглед на увеличаването на капацитета на публичния и частния сектор на страните от АКТБ в тази област.

Член 49

Търговия и околна среда

1. Страните потвърждават отново своя ангажимент да насърчат развитието на международната търговия по такъв начин, че да гарантират устойчиво и стабилно управление на околната среда в съответствие с международните конвенции и задълженията в тези области и в съответствие със съответното отчитане на тяхното равнище на развитие. Те се договарят, че специалните нужди и изисквания на страните от АКТБ трябва да се вземат предвид при изготвянето и прилагането на мерките, засягащи околната среда.

2. Като вземат предвид принципите от Рио и с оглед на усилването на взаимното подпомагане на търговията и околната среда, Страните се договарят да засилят своето сътрудничество в тази област. В частност сътрудничеството има за цел създаването на единна национална, регионална и международна политика, засилването на контрола на качеството на стоките и услугите, свързани с околната среда, подобряването на благоприятните за околната среда методи на производство в съответните сектори.

Член 50

Търговски и трудови стандарти

1. Страните потвърждават отново своя ангажимент за международно признатите основни стандарти на труд, както са определени в съответните конвенции на Международната организация на труда (МОТ), и по-специално свободата на членуване в професионални сдружения и правото на колективно договаряне, премахването на принудителния труд, премахването на най-лошите форми на детски труд и на дискриминацията по отношение на наемането на работа.

2. Те се договарят да засилят сътрудничеството си в тази област, и по-специално в следните области:

3. Страните се договарят, че трудовите стандарти не трябва да се използват за протекционистични търговски цели.

Член 51

Политика по отношение на потребителя и защита на здравето на потребителя

1. Страните се договарят да засилят своето сътрудничество в областта на политиката по отношение на потребителя и опазването на здравето на потребителя, като отчитат вътрешното законодателство за избягване на пречките пред търговията.

2. По-специално, сътрудничеството е насочено към подобряването на институционалния и технически капацитет в тази област, като създава системи за бързо предупреждение за взаимно информиране за опасните продукти, обмяна на информация и опит за създаването и действието на следпазарното наблюдение на продуктите и тяхната безопасност, подобряване на информацията, предоставяна на потребителите за цените, характеристиките на продуктите и на предлаганите услуги, насърчаване на развитието на независими асоциации на потребителите и на контактите между представителите на интересите на потребителите, подобряване на съвместимостта на политиките и системите за закрила на потребителите, уведомяване за прилагането на законодателството и насърчаването на сътрудничеството при разследването на вредоносните и непочтени търговски практики и прилагане на забраните за износ и търговия между Страните на стоки и услуги, разпространението на които е забранено на територията на страната производител.

Член 52

Клауза за избягване на двойното данъчно облагане

1. Без да се накърняват разпоредбите на член 31 oт приложение IV, режимът на най-облагодетелствена нация, предоставен в съответствие с настоящото споразумение, или която и да е друга уговорка, приета по силата на настоящото споразумение, не се прилага към данъчните облекчения, които Страните предоставят или могат да предоставят в бъдеще въз основа на споразумение за избягване на двойното облагане или други данъчни уговорки или въз основа на фискалното законодателство.

2. Нищо в настоящото споразумение или в която и да е договореност, приета по силата на настоящото споразумение, не може да се тълкува като предотвратяващо приемането или прилагането на всяка мярка, насочена към предотвратяването на избягването или заобикалянето на данъчни плащания по силата на данъчните разпоредби на споразумението за избягване на двойното данъчно облагане или другите данъчни разпоредби или на вътрешното данъчно законодателство.

3. Нищо в настоящото споразумение или в която и да е друга договореност, приета по силата на настоящото споразумение, не може да се тълкува като целящо да попречи на страните да разграничават при прилагането на съответното данъчно законодателство данъкоплатците, които не са в еднакво положение, особено що се отнася до тяхното местожителство, или по отношение на мястото, където техният капитал се инвестира.

ГЛАВА 6

Сътрудничество в други области

Член 53

Споразумения в областта на рибарството

1. Страните декларират своята готовност да водят преговори за сключването на споразумения в областта на рибарството, насочени към гарантирането на устойчиви и взаимноизгодни условия за риболовните дейности на страните от АКТБ.

2. При сключването или прилагането на такива споразумения, страните от АКТБ няма да дискриминират Общността или държавите членки, без да накърняват особените уговорки между развиващите се страни в рамките на същата географска област, включваща реципрочните договорености в областта на риболова, нито Общността ще дискриминира страните от АКТБ.

Член 54

Безопасност на храните

1. По отношение на наличните земеделски продукти, Общността се задължава да гарантира, че рефинансирането на износа може да се фиксира по-нататък предварително за всички страни от АКТБ по отношение на група от продукти, подбрана в светлината на изискванията към храните, изразени от тези държави.

2. Предварителното фиксиране ще бъде за една година и ще се прилага всяка година, докато настоящото споразумение действа, като се разбира, че равнището на рефинансиране се определя в съответствие с методите, които обичайно се следват от Комисията.

3. Могат да се сключват особени споразумения с тези страни от АКТБ, които поискат това в контекста на техните политики за безопасност на храните.

4. Особените споразумения по смисъла на параграф 3 не ще застрашават производствените и търговски потоци в регионите на АКТБ.

ЧАСТ 4

РАЗВИТИЕ НА ФИНАНСОВОТО СЪТРУДНИЧЕСТВО

ДЯЛ I

ОБЩИ РАЗПОРЕДБИ

ГЛАВА 1

Цели, принципи, насоки и съответствие с изискванията

Член 55

Цели

Целите на развитието на финансовото сътрудничество са посредством предоставянето на съответните финансови източници и подходящото техническо подпомагане, да подпомогнат и насърчат усилията на страните от АКТБ да постигнат целите, предвидени в настоящото споразумение въз основа на взаимния интерес и в духа на независимостта.

Член 56

Принципи

1. Развитието на финансовото сътрудничество се прилага въз основа и в съответствие с целите за развитие, стратегиите и приоритетите, създадени от страните от АКТБ както на национално, така и на регионално равнище. Техните съответни, географски, социални и културни характеристики, както и техният специфичен потенциал, ще се взимат предвид. В допълнение сътрудничеството:

2. Сътрудничеството гарантира специалното отношение към страните от LDC АКТБ и отчита уязвимостта на страните от АКТБ, които нямат излаз на море или са островни. В допълнение, особените нужди на страните след военен конфликт също ще бъдат взети предвид.

Член 57

Насоки

1. Действията, финансирани в рамките на настоящото споразумение, се изпълняват от страните от АКТБ и Общността в тясно сътрудничество, като се признава равенството между партньорите.

2. Страните от АКТБ отговарят за:

3. Без да се накърняват горепосочените разпоредби, недържавните участници, които отговарята на изисквания също могат да отговарят за предлагането и изпълнението на програмите и проектите, които ги засягат.

4. Страните от АКТБ и Общността носят солидарна отговорност за:

5. Общността отговаря за взимането на финансовите решения по проектите и програмите.

6. Освен ако не е предвидено друго в настоящото споразумение, всички решения, изискващи одобрението на която и да е Страните, се одобряват или се считат за одобрени в рамките на 60 дни от другата Страна.

Член 58

Избираемост за финансиране

1. Следните предприятия или органи отговарят на изискванията за финансова подкрепа, предвидена по смисъла на споразуменията:

2. При спазването на условията на споразумението на страните от АКТБ или на заинтересованите страни от АКТБ следните отговарят на изискванията за финансово подпомагане:

ГЛАВА 2

Обхват и характер на финансирането

Член 59

В рамката на приоритетите, установени от страните от АКТБ или държавите, засегнати както на национално, така и на регионално равнище, могат да се подпомагат проекти, програми и други форми на действия, допринасящи за целите, установени в настоящото споразумение.

Член 60

Обхват на финансирането

Финансирането може да включва, inter alia, в зависимост от нуждите и типовете действие, което се счита за най-подходящо, подкрепа на:

Член 61

Характер на финансирането

1. Характерът на финансирането, inter alia, включва:

2. Пряка бюджетна помощ в подкрепа на макроикономическите или секторните реформи се предоставя, когато:

3. Подобно пряко бюджетно подпомагане се предоставя постепенно на секторните политики в замяна на индивидуалните проекти.

4. Инструментите на програмите за внос или на бюджетно подпомагане, дефинирани по-горе, могат да бъдат използвани също за подпомагане на отговарящите на изискванията реформи по прилагане в страните от АКТБ, насочени към вътрешното регионално икономическо либерализиране, което произвежда нетни преходни разходи.

5. В рамката на споразумението, Европейският фонд за развитие (наричан по-долу „Фондът“) включващ допълващо финансиране, неизразходвани средства от предходни фондове, собствени ресурси на Европейската инвестиционна банка (наричана по-долу „Банката“) и, когато е възможно, източници от бюджета на Европейските общности, се използва за финансиране на проекти, програми и други форми на действия, допринасящи за постигането на целите на настоящото споразумение.

6. Средствата, предоставени по смисъла на настоящото споразумение могат да се използват за покриване на общите разходите както на местните, така и на чуждестранните проекти и програми, включително на периодично възникващите разходи.

ДЯЛ II

ФИНАНСОВО СЪТРУДНИЧЕСТВО

ГЛАВА 1

Финансови източници

Член 62

Общ размер

1. По смисъла, установен в настоящото споразумение, общият размер на финансовата помощ на Общността и подробните условия на финансиране се предвиждат в приложенията към настоящото споразумение.

2. Ако някоя страна от АКТБ не успее да ратифицира настоящото споразумение или го отхвърли, Страните променят ресурсите, предвидени във Финансовия протокол, даден в приложение I. Промяната на финансовите източници се прилага също при:

Член 63

Методи на финансиране

Методите на финансиране на всеки проект или програма се определят съвместно от заинтересованите страни от АКТБ и Общността, като се позовава на:

Член 64

Операции по отпускане на заеми

1. Финансовото подпомагане може да се предостави на или посредством заинтересованите страни от АКТБ или при спазването на разпоредбите на настоящото споразумение посредством финансовите институции, отговарящи на изискванията или пряко на всеки други бенефициер, който отговаря на изскванията. Когато финансовата помощ е предоставена на крайния получател в частния сектор посредством посредник или пряко:

2. Когато финансирането се преодставя посредством орган за отпускане на заем, разположен и/или действащ в страните от АКТБ, този орган отговаря за избирането и оценяването на отделните проекти и за администрирането на средствата, предоставени на негово разположение при условията, предвидени в настоящото споразумение, и по взаимно съгласие между Страните.

Член 65

Съфинансиране

1. Финансовите средства, предвиден в настоящото споразумение, могат да се използват при поискване от страните от АКТБ за съфинансиране, извършвано в частност с агенциите и институциите за развитие, държавите-членки на Общността, страните от АКТБ, трети страни или международни или частни финансови институции, фирми или агенции за кредити за износ.

2. Специално внимание се отделя на възможността за съфинансиране в случаите, когато участието на Общността ще стимулира участието на други източници на финансиране и когато това финансиране може да доведе да финансов пакет, предоставящ предимства за заинтересованите страни от АКТБ.

3. Съфинансирането може да бъде под формата на съвместно или успоредно финансиране. Във всеки случай трябва да се посочва решението, което е по-подходящо от гледна точка на ефективността на разходите. В допълнение се взимат мерки за координиране и хармонизиране на действията на Общността и на тези други съфинансиращи органи, за да се намали броят на процедурите, които трябва да се извършат от страните от АКТБ, и за да се направят тези процедури по-гъвкави.

4. Процесът на консултиране и координиране с другите донори и съфинансиращи следва да се укрепи и развие, където е възможно, посредством създаването на рамкови споразумения и за съфинансиране и политиките и процедурите следва да се преразглеждат за осигуряването на ефективност и възможно най-добрите условия.

ГЛАВА 2

Подкрепа за преструктуриране на дълга и структурата

Член 66

Подпомагане на облекчаването на дълга

1. За да се намали тежестта на дълга на страните от АКТБ и на проблемите, свързани с приходите и разходите им, Страните се договарят да използват предвидените в настоящото споразумение източници за облекчаване на дълга, одобрени на международно равнище в полза на страните от АКТБ. В допълнение, за всеки отделен случай използването на ресурсите, които не са били използвани в рамката на предишните индикативни програми, ще се ускори посредством инструментите за бързо отпускане, предвидени в настоящото споразумение. Общността още повече се ангажира с изследването как могат да се мобилизират в дългосрочен план ресурси, различни от тези на ЕФР, за подпомагане на международно приетото облекчаване на дълга.

2. По искане от страните от АКТБ, Общността може да предостави:

3. За да допринесат за обслужването на дълга, произтичащ от заемите от собствените ресурси на Банката, специалните заеми и рисковия капитал, страните от АКТБ могат в съответствие с договореностите, които ще се постигнат за всеки отделен случай заедно с Комисията, да използват наличните чуждестранни валути, предвидени в настоящото споразумение за тези услуги, когато и както се извършват дългови плащания и до размера, който се изисква за плащанията в национална валута.

4. Предвид сериозността на проблема на международния дълг и неговото въздействие върху икономическия растеж, страните обявяват своята готовност да продължат да обменят становища в контекста на международните обсъждания, относно общият проблем на дълга, без да накърняват специалните диалози, осъществявани на съответните форуми.

Член 67

Подпомагане на структурното коригиране

1. Споразумението подкрепя макроикономическите и секторни реформи, прилагани от страните от АКТБ. В тази рамка Страните гарантират, че приспособяването е икономически жизнено и социално и политически поносимо. В този контекст ще се подпомага в контекста на съвместната оценка между Общността и заинтересованите държави от АКТБ мерките за реформа, предприети или предстоящи или на макроикономическо, или на секторно равнище, и ще позволи цялостна оценка на усилията за реформи. Бързото изплащане е важна характеристика на програмите за подпомагане.

2. Страните от АКТБ и Общността признават необходимостта да насърчат програмите за реформи на регионално равнище, като гарантират, че в подготовката и изпълнението на националните програми се отчитат по подходящ начин регионалните дейности, които влияят върху националното развитие. За тази цел подкрепата на структурното приспособяване ще има за цел да:

3. Предприетите или бъдещите реформи в страните от АКТБ на макроикономическо или секторно равнище отговорят на изискванията на подпомагането на структурно приспособяване, като се взема предвид регионалният контекст, тяхната ефективност и вероятното им въздействие върху икономическото, социалното и политическо измерение на развитието и върху икономическите и социални трудности, които се изпитват.

4. Програмите за реформи, приети от страните от АКТБ, които са признати и подпомагани поне от основните многостранни донори или които са съгласувани с тези донори, но не са непременно финансирани от тях, се третират за автоматично отговарящи на изискванията за подпомагане на корекциите.

5. Подкрепата за структурно коригиране се осъществява гъвкаво под формата на секторни или общи програми за внос или бюджетна подкрепа.

6. Подготовката, оценката и решението за финансиране на структурните програми и на програмите за коригиране се извършва в съответствие с разпоредбите на процедурите по прилагане на настоящото споразумение, като се отчита характерът на бързо изплащане на програмите за структурно приспособяване. Допустимо на базата на всеки отделен случай може да бъде ретроактивното финансиране на ограничена част от вноса, произхождащ от АКТБ-ЕС.

7. Прилагането на всяка програма за подпомагане гарантира, че достъпът на икономическите оператори от АКТБ, отговарящи на изискванията, е широк и прозрачен и че процедурите на обществените поръчки отговарят на административните и търговски практики на заинтересованите организации, като гарантират най-доброто отношение цена/качество за внасяните стоки и необходимото съответствие с постигнатия международен напредък за хармонизиране на процедурите за подпомагане на структурното коригиране.

ГЛАВА 3

Подпомагане в случай на краткосрочни колебания в приходите от износ

Член 68

1. Страните признават, че нестабилността на приходите от износ, особено в селскостопанския и минния сектор, могат да въздействат отрицателно на развитието на страните от АКТБ и да застрашат постигането на изискванията за тяхното развитие. Затова се създава система в рамките на финансовата рамка за подпомагане на дългосрочното развитие за допълнително подпомагане за намаляване на отрицателното въздействие на всяка нестабилност в приходите от износ, включително в минния и селскостопанския сектор.

2. Целта на подкрепата в случаите на краткосрочни колебания в приходите от износ е гарантирането на макроикономическите и секторни реформи и политики, които са застрашени в резултат на намаляването на приходите и оздравяването на отрицателния ефект от нестабилността в приходите от износ особено на селскостопанските продукти и продуктите от минната дейност.

3. Изключителната зависимост на икономиките на страните от АКТБ от износа, и по-специално от износа в сектор земеделие и минния сектор, се отчита при разпределението на средствата в годината, за която се отнасят. В този контекст най-слабо развитите и държавите без излаз на море или островните страни от АКТБ са обект на по-благоприятно отношение.

4. Допълнителните средтсва се предоставят в съответствие със специфичните условия на механизма за подпомагане, както са установени в приложение II относно условията на финансиране.

5. Общността също подкрепя пазарно ориентираните застрахователни схеми, предназначени за страните от АКТБ, имащи за цел закрилата им от колебанията в приходите от износ.

ГЛАВА 4

Подкрепа на секторните политики

Член 69

1. Сътрудничеството подкрепя посредством различните инструменти и условия, предвидени в споразумението:

2. Това подпомагане се предоставя, когато е подходящо, чрез:

ГЛАВА 5

Микропроекти и децентрализирано сътрудничество

Член 70

За да отговори на нуждите на местните общности по отношение на развитието и на стимулирането на всички участници в децентрализираното сътрудничество, които могат да допринесат за самостоятелното развитие на страните от АКТБ да предлагат и да изпълняват инициативи, сътрудничеството подпомага в рамките на правилата и националното законодателство на заинтересованите страни от АКТБ и на разпоредбите на индикативната програма тези действия за развитие. В този контекст сътрудничеството подпомага:

Член 71

1. Микропроектите и действията по децентрализирано сътрудничество могат да се подпомагат от финансовите ресурси на споразумението. Проектите или програмите в тази форма на сътрудничество могат да бъдат или могат да не бъдат свързани с програмите в секторите на концентрация на инидикативни програми, но могат да бъдат начин за постигането на специфичните цели на индикативната програма или от резултатите на инициативите на местните общности или децентрализираните участници.

2. Вноските за финансирането на микропроекти и децентрализираното сътрудничество се правят от фонда, като в този случай вноската обикновено няма да надхвърля три четвърти от общите разходи на всеки проект и не може да надхвърля границата, предвидена в индикативната програма. Оставащата част се предоставя:

3. Процедурите, които се прилагат по отношение на проектите и програмите, финансирани в рамките на микропроектите или децентрализираното сътрудничество, са тези, предвидени в споразумението, и по-специално тези по смисъла на многогодишните програми.

ГЛАВА 6

Хуманитарно подпомагане и подпомагане в извънредни ситуации

Член 72

1. Хуманитарното подпомагане и подпомагането в извънредни ситуации се предоставя на населението в страните от АКТБ, изправено пред сериозни икономически и социални трудности от изключителен характер, произтичащи от природни бедствия, кризи като войни и други конфликти или изключителни обстоятелства, имащи сравним ефект. Хуманитарното подпомагане и подпомагането в извънредни ситуации продължава до отпадане на спешните нужди, произтичащи от тези ситуации.

2. Хуманитарното подпомагане и подпомагането в извънредни ситуации се предоставят изключително съобразно нуждите и интересите на жертвите на бедствието и в съответствие с принципите на международното хуманитарно право. В частност, не се допуска дискриминация, основана на раса, етнически произход, религия, пол, възраст, националност или политическо убеждение и се предоставя свободен достъп до и закрила на жертвите, както и безопасността на хуманитарния персонал и оборудване.

3. Хуманитарното и спешното подпомагане има за цел да:

4. Сходно подпомагане, като е предвидено по-горе, може да се предостави на страните от АКТБ, посрещащи бежанци или завръщащи се по домовете си за посрещане на остри нужди, необхванати от спешното подпомагане.

5. Като подчертава развойния характер на предоставената помощ в съответствие с настоящия член, подпомагането може да бъде използвано по изключение заедно с индикативна програма по искане на заинтересованата държава.

6. Хуманитарните операции и операциите по подпомагане в извънредни ситуации се предприемат или по искане на засегната от кризисната ситуация страна от АКТБ, Комисията, международните организации или местните или международните недържавни организации. Това подпомагане се управлява и прилага в съответствие с процедурите, които разрешават действията, които са бързи, гъвкави и ефективни. Общността извършва необходимите стъпки за облекчаване на бързите действия, които се изискват за посрещане на незабавните нужди, за които се иска спешното подпомагане.

Член 73

1. Действието, последващо извънредните ситуации, насочено към възстановяването на физическите и социалните последици от резултатите на природните бедствия или извънредните обстоятелства, имащи сравним ефект, може да се извършва с помощта на Общността по силата на настоящото споразумение. Това действие, използващо ефективни и гъвкави механизми, трябва да облекчи прехода от фазата на извънредната ситуация, към фазата на развитие, насърчи социалноикономическата интеграция на засегнатите части от населението, да премахне, доколкото е възможно, причините за кризата и да укрепи институциите и собствеността на местните и национални участници при формулирането на устойчива политика за развитие на заинтересованата страна от АКТБ.

2. Краткосрочното действие в извънредни ситуации се финансира само при изключителни обстоятелства от фонда, когато помощта не може да се финансира от бюджета на Общността.

ГЛАВА 7

Инвестиране и подпомагане на развитието на частния сектор

Член 74

Сътрудничеството подпомага посредством финансовата и техническа помощ политиките и стратегиите за развитието на инвестирането и частния сектор, както са предвидени в настоящото споразумение.

Член 75

Насърчаване на инвестициите

Страните от АКТБ, Общността и нейните държави-членки, в рамките на техните съответни компетентности, като признават важността на частното инвестиране за стимулирането на тяхното сътрудничество за развитие и признават необходимостта да се предприемат необходимите стъпки за стимулиране на такова инвестиране:

Член 76

Инвестиционно финансиране и подпомагане

1. Сътрудничеството осигурява дългосрочни финансови ресурси, включително рисков капитал за подпомагането на растежа в частния сектор, и помага за мобилизирането на местен и чужд капитал за тази цел. За това сътрудничеството предоставя, по-специално:

2. Заемите от собствените ресурси на Банката се предоставят в съответствие с нейния устав и при условията, предвидени в приложение II към настоящото споразумение.

Член 77

Инвестиционни гаранции

1. Инвестиционните гаранции са все по-важно средство за развитие на финансирането, тъй като те допринасят за намаляването на инвестиционния риск, включително и частни капиталови потоци. Следователно, сътрудничеството гарантира нарастващата наличност и използването на рисковата застраховка като механизъм, намаляващ риска, за да засили инвестиционното доверие в страните от АКТБ.

2. Сътрудничеството предлага гаранции и подпомага с гаранции фондовете, покриващи рисковете пред квалифицираното инвестиране. По-специално сътрудничеството предоставя подкрепа на:

3. Сътрудничеството подкрепя изграждането на капацитет, институционална подкрепа и участието в ключовото финансиране на националните и/или регионалните инициативи за намаляване на търговския риск за инвеститорите (inter alia, гаранционни фондове, регулаторни органи, арбитражни механизми и съдебни системи за усилване на закрилата на инвестициите, подобряващи експортните кредитни системи).

4. Сътрудничеството осигурява такава подкрепа въз основа на допълнителната и добавената стойност по отношение на частните и/или публичните инициативи, когато е подходящо, в партньорство с частните и другите публични организации. АКТБ и ЕО, в рамките на Комитета за развитие на финансовото сътрудничество ще извършат съвместно проучване на предложението за създаване на Гаранционна агенция между АКТБ и ЕС за предоставяне и управление на програми за гарантиране на инвестициите.

Член 78

Закрила на инвестициите

1. Страните от АКТБ и Общността и нейните държави-членки, в рамките на обхвата на техните съответни компетентности, утвърждават необходимостта да насърчават и закрилят инвестициите на всяка страна на своите съответни територии и в този контекст потвърждават важността от сключване, в свой общ интерес, на споразумения за закрила и стимулиране на инвестициите, които също могат да представляват основа на схемите за застраховане и гарантиране.

2. За да насърчат европейското инвестиране в проекти за развитие от особена важност за страните от АКТБ и насърчени от тях, Общността и държавите-членки, от една страна, и страните от АКТБ, от друга, също могат да сключат споразумения, отнасящи се до отделни проекти от взаимен интерес, при които предприятията на Общността и Европа допринасят за тяхното финансиране.

3. Страните се договарят също да въведат в рамките на споразуменията за икономическо партньорство и при зачитането на съответните компетентности на Общността и нейните държави-членки, общи принципи за закрила и насърчаване на инвестициите, които ще утвърдят най-добрите резултати, приети на компетентните международни форуми или двустранно.

ДЯЛ III

ТЕХНИЧЕСКО СЪТРУДНИЧЕСТВО

Член 79

1. Техническото сътрудничество подпомага страните от АКТБ при развитието на човешките ресурси на национално и регионално равнище, устойчивото развитие на институциите, които са жизненоважни за успеха на развитие, включващи, inter alia, укрепването на консултантските фирми и организации от АКТБ, както и договореностите за обмен, включващи консултанти както от фирми на АКТБ, така и от ЕС.

2. Освен това, техническото сътрудничество ще бъде ефективно от гледна точка на разходите и ще съответства на нуждите, към които е насочено, ще способства за прехвърлянето на ноу-хау и ще увеличава националните и регионалните умения. Техническото сътрудничество допринася за постигането на целите на проектите и програмите, включвайки усилията за укрепване на способността за управление на националните и регионалните управляващи служители. Техническото сътрудничество ще:

3. Техническо подпомагане може да бъде предоставено във всички области на сутрудничество и в рамките на предоставената от настоящото споразумение компетентност. Обхванатите дейности могат да бъдат разнообразни по обхват и характер и могат да бъдат конструирани, така че да отговарят на нуждите на страните от АКТБ.

4. Техническото сътрудничество може да има конкретен или общ характер. Комитетът АКТБ-ЕС за сътрудничество при финансиране на развитието създава указанията за прилагането на техническото сътрудничество.

Член 80

С оглед на спирането на изтичането на мозъци от страните от АКТБ, Общността подпомага страните от АКТБ, които са поискали това, да облекчат завръщането на квалифицираните граждани на АКТБ, пребиваващи в развитите страни, посредством подходящите инициативи за реинтегриране.

ДЯЛ IV

ПРОЦЕДУРИ И СИСТЕМИ ЗА УПРАВЛЕНИЕ

Член 81

Процедури

Процедурите по управление са прозрачни, лесни за прилагане и способстват за децентрализацията на задачите и отговорностите в областта. Изпълнението на сътрудничеството за развитие между АКТБ и ЕС ще бъде отворено за недържавните участници в областите, които ги засягат. Подробните процедурни разпоредби за програмиране, подготовка, изпълнение и управление на финансовото и техническо сътрудничество са предвидени в приложение IV относно процедурите за изпълнение и управление. Съветът на министрите може да преглежда, ревизира и изменя тези разпоредби въз основа на препоръка от Комитета по финансиране на сътрудничеството между АКТБ и ЕС.

Член 82

Изпълнителни агенти

За изпълнението на финансовото и техническо сътрудничество по силата на настоящото споразумение се назначават изпълнителни агенти. Подробните разпоредби за отговорностите на изпълнителните агенти са предвидени в приложение IV относно процедурите за изпълнение и управление.

Член 83

Комитет по развитие на финансовото сътрудничество между АКТБ и ЕО

1. Съветът на министрите най-малко веднъж годишно проверява дали целите на сътрудничеството за финансиране на развитието са постигнати и проверява общите и конкретните проблеми, произтичащи от изпълнението на това сътрудничество. За тази цел се създава в рамките на Съвета на министрите Комитет за финансиране на развитието между АКТБ и ЕО.

2. Комитетът за финансиране на развитието между АКТБ и ЕО, inter alia:

3. Комитетът между АКТБ и ЕО, който заседава всяко тримесечие, се състои, въз основа на равенството, от представители на страните от АКТБ и Общността или от техни упълномошени астени представители. Той заседава на равнище министри, когато това се поиска от една от Страните, и най-малко веднъж годишно.

4. Съветът на министрите приема правилника за дейността на Комитета между АКТБ и ЕО, и по-специално условията за представителство и броя на членовете на Комитета, подробните разпоредби за техните заседания и условията за заемане на председателството.

5. Комитетът АКТБ-ЕО може да свиква заседания на експерти за проучване на всяка трудност или забавяне, които могат да нарушат ефикасното прилагане на сътрудничеството за развитие. Тези експерти отправят препоръки до Комитета относно възможните начини за отстраняване на тези затруднения и забавяния.

ЧАСТ 5

ОБЩИ РАЗПОРЕДБИ ЗА НАЙ-СЛАБО РАЗВИТИТЕ ДЪРЖАВИ, ДЪРЖАВИТЕ БЕЗ ИЗЛАЗ НА МОРЕ И ОСТРОВНИТЕ СТРАНИ ОТ АКТБ (ЛДЛИКС)

ГЛАВА 1

Общи разпоредби

Член 84

1. За да даде възможност на страните без излаз на море да се възползват напълно от възможностите, предлагани от споразумението, така че да се засилят съответните им равнища на развитие, сътрудничеството предоставя специално третиране на най-слабо развитите страни от АКТБ и отчита уязвимостта на страните без излаз на море и на островните страни от АКТБ. То отчита също и нуждите на страните в следвоенни ситуации.

2. Независимо от специфичните мерки и разпоредби за най-слабо развитите страни, страните без излаз на море и островните държави в различните глави на споразумението, ще се отделя специално внимание по отношение на тези групи, както и на страните в следвоенни ситуации:

ГЛАВА 2

Най-слабо развити страни от АКТБ

Член 85

1. На най-слабо развитите страни от АКТБ се предоставя специално третиране, за да им се даде възможност да преодолеят тежките икономически и социални трудности, възпиращи тяхното развитие, така че да се ускорят съответните им равнища на развитие.

2. Списъкът на най-слабо развитите страни се съдържа в приложение VI. Той може да бъде изменян с решение на Съвета на министрите, когато:

Член 86

Разпоредбите, приети по отношение на най-слабо развитите страни от АКТБ се съдържат в следните членове: 2, 29, 32, 35, 37, 56, 68, 84, 85.

ГЛАВА 3

Страни от АКТБ, които нямат излаз на море

Член 87

1. Създават се специфични разпоредби и мерки за подпомагане на усилията на държавите без излаз на море от АКТБ за преодоляване на географските трудности и другите пречки, потискащи тяхното развитие, така че да им се даде възможност да засилят съответния ръст на своето развитие.

2. Списъкът на държавите без излаз на море от АКТБ е включен в приложение VI. То може да бъде изменено с решение на Съвета на министрите, когато трета държава в сравнимо положение се присъедини към споразумението.

Член 88

Разпоредбите, приети по отношение на държавите без излаз на море от АКТБ, се съдържат в следните членове: 2, 32, 35, 56, 68, 84, 87.

ГЛАВА 4

Островни страни от АКТБ

Член 89

1. Създават се специфични разпоредби и мерки за подпомагане на усилията на островните страни от АКТБ за преодоляване на географските трудности и другите пречки, потискащи тяхното развитие, така че да им се даде възможност да засилят съответния ръст на своето развитие.

2. Списъкът на островните страни от АКТБ е включен в приложение VI. То може да бъде изменено с решение на Съвета на министрите, когато трета държава в сравнимо положение се присъедини към споразумението.

Член 90

Разпоредбите, приети по отношение на островните страни от АКТБ, се съдържа в следните членове: 2, 32, 35, 56, 68, 84, 89.

ЧАСТ 6

ЗАКЛЮЧИТЕЛНИ РАЗПОРЕДБИ

Член 91

Конфликт между настоящото споразумение и други договори

Нито един договор, конвенция, споразумение или договореност от какъвто и да е вид между една или повече от държавите-членки на Общността и една или повече от страните от АКТБ не могат да нарушат прилагането на настоящото споразумение.

Член 92

Обхват на териториалното прилагане

При спазване на особените разпоредби, отнасящи се до отношенията между страните от АКТБ и френските отвъдморски територии, съдържащи се в его, настоящото споразумение се прилага, от една страна, по отношение на териториите, в които се прилага Договорът за създаване на Европейската общност и при условията, предвидени в този Договор и, от друга страна, по отношение на териториите на страните от АКТБ.

Член 93

Ратификация и влизане в сила

1. Настоящото споразумение се ратифицира или одобрява от страните, които са го подписали в съответствие с техните конституционни правила и процедури.

2. Инструментите за ратификация или одобрение на настоящото споразумение се депозират от страните от АКТБ в Генералния секретариат на Съвета на Европейския съюз, а от страна на Общността и държавите-членки — в Главния секретариат на страните от АКТБ. Секретариатите незабавно нотифицират подписалите държави и Общността.

3. Настоящото споразумение влиза в сила на първия ден от втория месец след датата на депозиране на инструментите за ратификация от държавите-членки и от най-малко две трети от страните от АКТБ и на инструментите за одобрение на настоящото споразумение от Общността.

4. Страна от АКТБ, подписала споразумението, която не е завършила процедурите, предвидени в параграфи 1 и 2 до датата на влизане в сила на настоящото споразумение, както е предвидено в параграф 3, могат да направят това само в рамките на 12 месеца след тази дата, без да се накърняват разпоредбите на параграф 6.

За тези държави настоящото споразумение ще се прилага от първия ден на втория месец, след завършването на тези процедури. Тези държави признават действителността на всяка мярка, приета в изпълнение на споразумението след датата на влизането му в сила.

5. Процедурният правилник на съвместните институции, създадени по смисъла на настоящото споразумение предвижда условията по силата, на които представителите на подписалите държави, споменати в параграф 4 могат да присъстват в тези институции като наблюдатели.

6. Съветът на министрите може да реши да предостави специална подкрепа на страна от АКТБ, страна по предходните конвенции между АКТБ и ЕС, която поради отсъствието на нормално създадени правителствени институции не е могла да подпише или ратифицира настоящото споразумение. Тази подкрепа може да засяга институционалното изграждане и дейностите по икономическо и социално развитие, като особено отчита нуждите на най-уязвимите части от населението. В този контекст тези държави ще могат да ползват средствата, предвидени в част 4 на настоящото споразумение за финансово и техническо сътрудничество.

Чрез дерогация от параграф 4 заинтересованите страни, които са подписали споразумението, могат да завършат процедурите по ратификация в рамките на дванадесет месеца от възстановяването на правителствените институции.

Заинтересованите страни, които не са подписали или ратифицирали споразумението, могат да се присъединят към него посредством процедурата по присъединяване, предвидена в член 94.

Член 94

Присъединяване

1. Всяко искане за присъединяване към настоящото споразумение, отправено от независима държава, чиито структурни характеристики, икономическо и социално положение са сравними с тези на страните от АКТБ, се представя на Съвета на министрите.

Ако искането е одобрено от Съвета на министрите, заинтересованата страна се присъединява към настоящото споразумение чрез депозирането на Акта за присъединяване в Главния секретариат на Съвета на Eвропейския съюз, който изпраща заверено копие на секретариата на АКТБ и нотифицира държавите-членки. Съветът на министрите може да предвиди всякакви мерки за изменение, които могат да бъдат необходими.

Заинтересованата държава има същите права и задължения като страните от АКТБ. Нейното присъединяване не може да нарушава ползите, произтичащи за страните от АКТБ, които са подписали настоящото споразумение, от разпоредбите за сътрудничеството за финансиране на развитието. Съветът на министрите може да предвиди условията и особените уговорки за присъединяването на отделна държава в специален протокол, който представлява неразделна част от споразумението.

2. Съветът на министрите се информира за всяко искане, отправено от трета държава да стане член на икономическата група на страните от АКТБ.

3. Съветът на министрите се информира за всяко искане, отправено от трета държава да стане член на Европейския съюз. По време на преговорите между Съюза и държавата заявител Общността предоставя на страните от АКТБ цялата необходима информация, като те на свой ред изразяват своите становища пред Общността, така че тя да може напълно да ги вземе предвид. Секретариатът на АКТБ се нотифицира от Общността за всяко присъединяване към Eвропейския съюз.

Всяка нова държава-членка на Eвропейския съюз става страна по настоящото споразумение от датата на своето присъединяване посредством разпоредба, уреждаща това в акта за присъединяване. Ако актът за присъединяване към Съюза не предвижда автоматично присъединяване на държава-членка към настоящото споразумение, заинтересованата държава-членка се присъединява посредством депозирането на акт за присъединяването в Главния секретариат на Съвета на Европейския съюз, който изпраща заверено копие на Секретариата на АКТБ и уведомява държавите-членки.

Страните преглеждат действието на присъединяването на нови държави-членки към настоящото споразумение. Съветът на министрите може да приеме всички временни мерки или мерки за изменение, които счита за необходими.

Член 95

Срок на споразумението и клауза за преглед

1. Настоящото споразумение се сключва за срок от двадесет години, започващи на 1 март 2000 г.

2. Финансовите протоколи се определят за всеки период от пет години.

3. Общността и държавите-членки, от една страна, и страните от АКТБ, от друга, нотифицират другата страна не по-късно от 12 месеца преди изтичането на всеки петгодишен период за всеки преглед на разпоредбите, който желаят да се извърши с оглед на възможното изменение на споразумението. Това не се прилага, въпреки това, към разпоредбите относно икономическото и търговското сътрудничество, за които е предвидена специална процедура за преглед. Въпреки този срок, ако едната от Страните поиска преглед на която и да е разпоредба на споразумението, другата Страна ще има срок от два месеца, в който да поиска обхващането на други разпоредби от прегледа, свързани с тези, които са предмет на първоначалното искане.

Десет мес